SEREMBAN - Dua kanak-kanak maut apabila motosikal dinaiki mereka dirempuh sebuah bas di persimpangan lampu isyarat Jalan Seremban-Kuala Pilah, di sini, malam tadi.

Dalam kejadian jam 9 malam itu, Suzi Fazliana Izati Sufian, 12, dan anak saudaranya, Mohd Ilham Roslizam, 11, maut di tempat kejadian akibat kecederaan parah di kepala dan beberapa bahagian badan.

Seorang lagi rakan perempuan mereka berusia 13 tahun yang turut terbabit dalam kemalangan itu pula parah dan dirawat di Hospital Tuanku Jaafar Seremban. - <strong>BH Online</strong>