PELABUHAN KLANG - Sebuah bot membawa 97 warga negara Indonesia karam di sekitar kawasan Sungai Air Hitam, Kuala Langat, kira-kira jam 12.30 tengah malam tadi.

Setakat jam 10.30 pagi, seramai 55 pendatang tanpa izin (PATI) terdiri daripada 41 lelaki, 12 wanita dan dua kanak-kanak berjaya diselamatkan pasukan penyelamat dan nelayan tempatan.

Pengarah Operasi APMM Wilayah Selatan, Kapten Ibrahim Mohamed, berkata bot berkenaan dipercayai cuba membawa PATI keluar dari negara ini menuju ke Acheh, Indonesia.

Katanya, mangsa yang diselamatkan kini berada di Balai Polis Teluk Panglima Garang untuk disoal siasat.

"APMM sudah menghantar satu kapal, tiga bot, dan sebuah helikopter ke lokasi membabitkan 35 pegawai dan anggota serta bantuan daripada penguatkuasa lain seperti Bomba, Polis Marin, dan JPAM.

"Satu Pos Hadapan Operasi Carilamat disediakan di Pantai Kelanang," katanya. - <strong>BH Online</strong>