KUALA TERENGGANU - Fama akan mengadakan pasar tani khas sempena Ramadan selama tiga hari berturut-turut di Padang Hiliran di sini mulai Khamis ini.

Pengarah Fama negeri Hasan Jusoh berkata pada hari yang sama juga Fama akan melancarkan program stok bekalan negara peringkat negeri Terengganu.

"Stok itu ialah bawang besar, bawang putih, bawang kecil, ubi kentang, kelapa biji dan keperluan-keperluan lain sempena Ramadan," katanya kepada Bernama hari ini.

Menurut Hasan jualan akan dibuat dalam dua peringkat iaitu peringkat borong dan runcit. - BERNAMA