Buat mereka yang mempunyai perangai panas baran, video di bawah amat sesuai dijadikan pengajaran.

Apatah lagi jika berada di tempat orang maka pandai-pandailah membawa diri dan belajar berbudi bahasa dengan orang lain.

Menurut penerangan yang diberikan seorang saksi kejadian, lelaki dalam video ini mengamuk dengan merosakkan kereta sendiri selepas ditegur orang ramai kerana melakukan kesalahan jalan raya di sebatang roundabout di Inanam, Sabah hingga terlanggar sebuah motosikal.

Ketika lelaki tersebut yang bukan merupakan penduduk tempatan menunjukkan sikap panas barannya dengan mengamuk sambil memaki hamun, orang ramai mengambil sikap berdiam diri sahaja.

Tapi apabila lelaki itu masuk ke dalam kereta lalu mengundurkan kenderaannya itu secara melulu hingga merosakkan sebuah kereta perodua MyVi yang tidak bersalah, kesabaran orang ramai tidak dapat dibendung lagi lalu lelaki tersebut dibelasah beramai-ramai.

https://www.facebook.com/photo.php?v=704752089591812

Dengar khabar lelaki pemandu kereta kancil ini dibelasah sampai koma namun kesahihannya tak dapat dipastikan.

Apa pun pengajaran utama yang dapat diambil daripada rakaman ini adalah sila kawal emosi dan panas baran anda kerana bak kata pepatah, 'ikut rasa binasa, ikut hati boleh mati'. <strong>- MYNEWSHUB.MY</strong>

Oleh:<strong> REM RAMZI</strong>