<strong>Kementerian Kehakiman Belanda telah mengesahkan bahawa identiti mayat pertama yang diperiksa di The Hague, Belanda telah pun dikenalpasti sebagai rakyat Belanda.</strong>

Dalam satu kenyataan yang dikeluarkan kerajaan Belanda, pakar forensik telah berjaya mengenalpasti mangsa berkenaan yang terbunuh dalam nahas pesawat Malaysia Airlines (MAS) MH17 di timur Ukraine pada 17 Julai lepas.

<strong>"Hari ini <a title=" Mayat Warga Malaysia Nahas MH17 Dijangka Tiba Bulan Depan" href="http://mynewshub.my/main/2014/07/26/mayat-warga-malaysia-nahas-mh17-dijangka-tiba-bulan-depan/" target="_blank">mayat mangsa nahas pesawat MH17</a> telah dikenalpasti</strong>

<strong>"Mangsa merupakan rakyat Belanda dan keluarga mangsa telah dihubungi," katanya dalam kenyataan itu.</strong>

Pihak kementerian bagaimanapun enggan mendedahkan identiti mangsa itu.

Kerajaan Belanda telah diberikan tanggungjawab untuk menjalankan proses identiti mangsa nahas MH17 yang melibatkan 193 orang penumpang merupakan warganegara<strong><a title=" SEGERA: Najib Ke Belanda Rabu Ini Bincang MH17" href="http://mynewshub.my/main/2014/07/26/segera-najib-ke-belanda-rabu-ini-bincang-mh17/" target="_blank"> Belanda</a></strong>.

"Pasukan yang terdiri daripada 200 pakar kini sedang dalam proses mengenalpasti mangsa yang berkemungkinan besar mengambil masa sehingga beberapa bulan," kata kenyataan itu.

Terdapat beberapa mayat yang masih berada di lokasi nahas, namun setakat ini sebanyak 227 keranda mangsa yang terdiri daripada 17 negara telah diterbangkan ke Belanda.

Wakil kerajaan Belanda dan Australia sedang berusaha mendapatkan mandat untuk mengawal lokasi nahas bagi membawa keluar kesemua mayat di lokasi yang sedang bergolak di antara puak pemisah pro-Rusia dan tentera Ukraine. - <strong>MYNEWSHUB.MY</strong>