KUALA LUMPUR - Bonia Corp Bhd menubuhkan anak syarikat di Malaysia, Podium Retail Sdn Bhd, untuk menguruskan pembekalan, peruncitan dan perniagaan barang fesyen, aksesori dan produk kecantikan.

Dalam satu kenyataan kepada Bursa Malaysia hari ini, Bonia berkata penubuhan Podium Retail dibiayai menggunakan sumber dana dalaman.

Podium Retail mempunyai modal dibenar sebanyak RM400,000, dibahagikan kepada 400,000 saham biasa bernilai RM1 setiap satu, yang telah diterbitkan dan dibayar sepenuhnya.

Anak syarikat baharu itu tidak akan membawa sebarang kesan material terhadap pendapatan atau aset bersih Bonia untuk tahun kewangan semasa, kata Bonia Corp. - BERNAMA