<p style="text-align: justify;">KUALA LUMPUR - The Cube, saluran multimedia Celcom, akan terus mengadakan kempen untuk mewujudkan kesedaran mengenai lebih banyak jenama dan kesetiaan dalam kalangan pelanggan, kata Ketua Pegawai Perkhidmatan Digital Celcom Axiata Bhd Afizulazha Abdullah.

Selain daripada aplikasi popularnya, perkhidmatan gaya hidup, Call Me Tones, muzik dan permainan, The Cube sentiasa berusaha membangunkan kempen baharu untuk pelanggannya menikmati kandungan mudah alih yang popular dan segar, katanya kepada pemberita pada majlis penyampaian hadiah di sini hari ini.

Hadiah bernilai RM154,000, termasuk kereta Toyota Vios 1.5J, perjalanan berbayar untuk dua orang ke konsert Katy Perry di London, percutian dua orang bernilai RM15,000, dan televisyen LED 60-inci, diberikan kepada para pemenang bagi empat kempen yang diadakan dari 27 Dis tahun lepas hingga 30 April.

Dari 2 Jun ini, Celcom akan menawarkan kepada pelanggannya peluang untuk memenangi Umrah untuk dua orang bernilai RM14,000 dengan memuat turun pakej Call Me Tones Keimanan, kata Afizulazha. - BERNAMA</p>