JOHOR BAHRU - Kelab Media Johor (KMJ) menerima sumbangan RM50,000 daripada Menteri Besar Johor, Datuk Seri Mohamed Khaled Nordin bagi melaksanakan pelbagai aktiviti kelab itu.

Presiden KMJ, Mohamad Fauzi Ishak menerima cek tersebut dalam majlis berbuka puasa bersama-sama media dan Menteri Besar malam tadi.

Majlis berbuka puasa, yang merupakan acara tahunan itu, dianjurkan bagi merapatkan hubungan silaturrahim antara pengamal media dan pihak kerajaan negeri.

Kira-kira 150 pengamal media hadir dalam majlis itu yang turut dihadiri Setiausaha Kerajaan Negeri Johor Datuk Ismail Karim. - BERNAMA