<strong>Aktor dari Hollywood kadang-kadang lebih baik dari segi akhlak daripada aktor tempatan sendiri. Begitulah yang dikongsikan laman Facebook (FB) The Real Singapore berkenaan seorang pelakin Hollywood atau lebih tepat lagi hero filem Matrix.</strong>

Dalam satu video dipaparkan di laman FB itu, Keanu Reeves yang dikatakan gemar menggunakan pengangkutan awam dilihat memberikan tempat duduknya kepada seorang wanita yang terpaksa berdiri.

Aksi itu yang dirakamkan seorang penumpang lain di dalam keretapi bawah tanah di Amerika Syarikat mendapat pujian sehingga ada yang merasakan Reeves merupakan bakal Presiden Amerika Syarikat seterusnya.

Ramai tahu bahawa aktor itu merupakan seorang manusia yang lahir dari keluarga yang bermasalah. Ayahnya sudah pun ditangkap polis ketika dia berusia 12 tahun kerana mengedar dadah dan ibunya bekerja sebagai seorang penari bogel.

Keluarganya kemudian berpindah ke Kanada dan di situ beliau hidup dengan beberapa orang bapa tiri. Reeves juga pernah melihat bagaimana teman wanitanya meninggal dunia tatkala mereka hampir berkahwin.

Wanita itu meninggal dunia dalam satu kemalangan kereta dan anak mereka yang masih dalam kandungan juga terbunuh.

<strong>Sejak beliau mengelak dari menjalinkan sebarang hubungan serius dengan wanita dan mempunyai anak, Reeves merupakan antara bintang Hollywood yang tidak memiliki satu pun rumah agam.</strong>

https://www.facebook.com/photo.php?v=797365650308604&amp;set=vb.416856241692882&amp;type=2&amp;theater

<strong>"Saya tinggal di dalam rumah pangsa, saya ada semuanya pada bila-bila masa sayan perlukan, kenapa hendak duduk di dalam rumah besar yang kosong?" katanya.</strong>

Lihatlah bagaimana dengan menyesuaikan diri di atas paras kehidupan orang lain menjadikan dirinya sendiri tidak berasa megah dan angkuh dengan orang lain. - <strong>MYNEWSHUB.MY</strong>

Oleh : <strong>IKA</strong>