SADONG JAYA - Jabatan Peguam Negara sedang meneliti cadangan rang undang-undang baharu bagi menggantikan Akta Hasutan.

Menteri di Jabatan Perdana Menteri, Nancy Shukri, berkata rang undang-undang yang dinamakan Akta Harmoni itu kini sedang dalam proses draf dan dikemaskinikan.

"Dengan segala kecanggihan teknologi dan pelbagai elemen serta unsur yang boleh mencetuskan ketegangan, kita amat berhati-hati dalam mewujudkan akta baharu ini," katanya di sini, hari ini. - <strong>Berita Harian</strong>