LOS ANGELES – Nampaknya pergaduhan antara Orlando Bloom dengan Justin Bieber telah mendapat perhatian selebriti Hollywood. Malah kebanyakan selebriti Hollywood memberikan sokongan kepada Bloom.

Ia termasuk pelakon Leonardo DiCaprio yang turut berada di tempat kejadian ketika Bloom menumbuk Bieber di restoran Cipriana, pada malam Rabu lalu.

Bekas wartawan dari Sepanyol, Anastasia Skolkova yang merakamkan aksi pergaduhan itu berkata, ketika Bloom menumbuk Bieber, pelakon seperti DiCaprio, Lindsay Lohan dan P Diddy yang turut berada di situ bersorak dan bertepuk tangan.

Malah Lohan turut ketawa.

Kedua-duanya terlibat dalam pergaduhan diparcayai membabitkan bekas isteri Bloom, Miranda Kerr.

Dalam pada itu, artis-artis Hollywood lain turut memberikan sokongan kepada Bloom. Mereka termasuk Alyssa Milano, Dominic Monaghan dan Joseph Kahn.

Menurut sumber, pergaduhan itu berpunca apabila Bieber memberitahu Bloom bahawa dia telah meniduri Kerr ketika mereka pertama kali bertemu pada 2012 dalam pertunjukan Victoria’s Secret. Ia menyebabkan Bloom naik angin.

Bloom dan Kerr berpisah pada bulan Oktober tahun lepas selepas berkahwin selama tiga tahun.