Polis telah menahan satu pasangan berusia lingkungan 20-an disyaki terlibat dalam kejadian kecurian kira-kira RM19,000 dari sebuah restoran makanan segera di Jalan Parry di Miri semalam.

<strong>Gambar suspek lelaki yang ditahan telah dipaparkan di laman Facebook Kempen Kesedaran Jenayah Malaysia (MACC) hari ini.</strong>

<strong>Menurut laporan laman portal The Borneo Post, suspek lelaki merupakan pengurus restoran berkenaan manakala teman wanitanya merupakan pekerja di restoran sama.</strong>

Pada 12 Mei lepas, pekerja di restoran berkenaan telah menyedari bahawa sebanyak RM19,000 telah hilang dari pejabat dan pihak majikan membuat laporan polis.

Siasatan kes kecurian itu kini sedang dijalankan. - <strong>MYNEWSHUB.MY</strong>