Perdana Menteri Datuk Seri Najib Razak mengucapkan takziah kepada <strong><a title="Cari Keluarga Kandung Selepas Terpisah 40 Tahun" href="http://mynewshub.my/main/2014/06/02/cari-keluarga-kandung-selepas-terpisah-40-tahun/" target="_blank">keluarga</a></strong> mendiang Gareth David Huntley.

Hari ini, Ketua Polis Negeri Pahang Datuk Shariffuddin Ab Ghani mengesahkan mayat seorang lelaki yang ditemui di Sungai Mentawak berhampiran chalet Lagoon di Kampung Juara adalah Huntley.

Warga British berusia 34 tahun itu dilapor hilang di Pulau Tioman pada 27 Mei lepas.

Mayat Huntley, yang juga seorang sukarelawan di Pusat Perlindungan Penyu Kampung Juara, ditemui Rabu lepas.

"Ingatan dan doa kami bersama-sama Gareth Huntley, keluarga dan rakan <strong><a title="Harap Ramkarpal Penuhi Hasrat Mendiang Karpal" href="http://mynewshub.my/main/2014/05/16/harap-ramkarpal-penuhi-hasrat-mendiang-karpal-singh/" target="_blank">mendiang</a></strong> pada masa yang tragik ini," kata Perdana Menteri menerusi Twitter beliau.

Ujian DNA dilakukan dengan memadankan sampel darah ibu Huntley, Janet Southwell dengan spesimen yang diambil dari mayat berkenaan.

Hasil ujian menunjukkan positif.

Southwell tiba di Malaysia semasa usaha mencari anaknya dilakukan. - <strong>MYNEWSHUB.MY</strong>