<strong>Dalam satu khabar terbaru, dikenalpasti tujuh orang yang terlibat dalam video Sukan Bogel Pulau Pinang 2014 merupakan rakyat Malaysia manakala bakinya adalah empat rakyat Singapura, dua dari Myanmar, satu masing-masing dari India dan Filipina.</strong>

<strong>Maklumat diperolehi dari Ketua Polis Pulau Pinang; Datuk Abdul Rahim Hanafi dalam sidang media olehnya hari ini.</strong>

Semalam, video pesta sukan bogel yang dipaparkan di laman Vimeo itu tersebar di internet dan mendapat kecaman hebat daripada pengguna internet dan menuduh<strong> <a title=" Ah Beng Berbogel Di Pulau Pinang, Sukan Bogel Katanya…" href="http://mynewshub.my/main/2014/08/05/ah-beng-berbogel-di-pulau-pinang-sukan-bogel-katanya/" target="_blank">penganjur program</a> </strong>sengaja melakukan provokasi kepada rakyat negara ini yang dikenali penuh dengan sifat kesopanan.

Program berkenaan disertai 18 orang di sebuah pantai rahsia berhampiran Teluk Bahang, Pulau Pinang dalam keadaan berbogel.

Mereka menjalankan pelbagai acara antaranya lukisan di atas badan, lumba lari berganti-ganti dan acara berenang di atas badan orang lain.

Hari ini, terdapat sekatan dilakukan jika orang lain ingin menonton video berkenaan dipercayai dihalang oleh pemilik akaun Vimeo berkenaan.

Kini Polis Pulau Pinang sedang menjalankan siasatan ke atas program berkenaan berikutan kecaman daripada ramai pihak yang berang dengan penganjuran acara yang begitu memalukan itu. - <strong>MYNEWSHUB.MY</strong>

&nbsp;