Seorang ahli parti PAS hari ini dilaporkan telah dipecat keahliannya kerana menyertai operasi jihad peperangan menentang<strong> <a title="172 Agensi Kerajaan Laksana Amalan 5S" href="http://mynewshub.my/main/2014/06/26/172-agensi-kerajaan-laksana-amalan-5s/" target="_blank">kerajaan</a></strong> di Syria.

<strong>Menurut laporan AIDC News, Setiausaha Agung PAS Datuk Mustafa Ali berkata, ahli itu Lotfi Ariffin telah dipecat hasil keputusan yang diperolehi dalam satu mesyuarat PAS Pusat pada 11 Mei lepas.</strong>

<strong>“Kita mendapat maklumat sahih tentang pemergian beliau ke Syria untuk menyertai gerakan jihad, maka kita membuat keputusan <a title="Pegawai Kerajaan Dipecat, Suruh Staf Dukung Takut Kasut Basah" href="http://mynewshub.my/main/2014/06/24/pegawai-kerajaan-dipecat-suruh-staf-dukung-takut-kasut-basah/" target="_blank">pecat </a>beliau. Beliau sudah tidak ada kaitan lagi dengan PAS,” katanya.</strong>

Menurut Mustafa, pemecatan Lotfi juga telah dimaklumkan kepada ahli keluarga beliau.

Peperangan di Syria dilihat banyak menarik minat pelbagai peringkat umur rakyat Malaysia untuk menyertai jihad di sana memerangi kerajaan pimpina Presiden Syria Bashar al-Assad.

Di laman Mynewshub.my semalam, dipaparkan video beberapa orang lelaki dipercayai dari Malaysia di atas sebuah lori sedang menuju ke lokasi pertempuran di Syria. - <strong>MYNEWSHUB.MY</strong>

Oleh : <strong>KUMBANG WIRA</strong>