TEHRAN - Sebuah pesawat penumpang kecil terhempas ke kompleks perumahan di sini pagi ini. Setakat ini tiada maklumat diperoleh mengenai mangsa terbabit.

Stesen televisyen kerajaan melaporkan pesawat Taban Air terhempas ketika berlepas dari lapangan terbang di barat Tehran. Terdapat 40 orang di dalam pesawat Iran-141 itu.

Iran sudah beberapa kali menghadapi kejadian pesawat terhempas, atas alasan usia pesawat yang lama dan kelemahan penyelenggaraan.

Kebanyakan pesawat Boeing Iran Air dibeli sebelum Revolusi Islam 1979, yang menjejaskan perhubungan dengan Amerika Syarikat dan Eropah.

Pesawat Iran-141 itu adalah pesawat penumpang kecil yang dikeluarkan di Iran menggunakan teknologi Ukraine. - AP