CHINA – Penduduk di China kini menggunakan pelakon yang diupah bagi menangis pada upacara pengebumian, bagi mengambil alih tugas ahli keluarga yang sibuk untuk menghadiri upacara tersebut.

Dengan bayaran sebanyak £300, tujuh pelakon profesional akan menangis dengan kuat, seperti yang diamalkan dalam ritual pengebumian dan turut menggalakkan orang ramai menyertainya.

Jika tiada tangisan kedengaran, maka ia menunjukkan bahawa si mati tidak disayangi oleh anggota keluarga.

Menurut salah seorang pelakon terbabit, Chen Shuqiang, 35, perniagaan berkenaan semakin berkembang dengan pelakon wanita menjadi pilihan berbanding dengan lelaki.

``Mereka minta kita meraung dan bersedih dengan kematian anggota keluarga mereka.

<strong>``Aksi menangis sambil merebahkan badan di hadapan keranda lebih popular, terutama ketika keranda itu akan dibawa pergi untuk pengebumian,’’ katanya.</strong>

Pelanggan akan membayar sebanyak £300 untuk pakej asas termasuk tujuh pelakon.

``Saya pernah menjadi penyanyi untuk kumpulan opera namun sukar untuk mendapatkan wang dengan menyanyi. Akhirnya saya menukar kerjaya dan menggunakan suara untuk menangis,’’ kata Chen.