<p style="text-align: justify;">KUALA LUMPUR - Ibarat menangguk dalam air keruh!.</p>
<p style="text-align: justify;">Parti DAP cuba memanipulasi isu hudud untuk memperkuatkan sokongan politik dalam kalangan masyarakat bukan Islam.</p>
<p style="text-align: justify;">Setiausaha Agung DAP, Lim Guan Eng mendakwa, pengumuman kerajaan Sarawak tidak akan melaksanakan hudud di negeri itu baru-baru ini adalah kerana DAP.</p>
<p style="text-align: justify;"><strong>"Pulau Pinang menjadi negeri pertama mengumumkan tidak akan melaksanakan hudud dan Sarawak negeri kedua berbuat demikian.</strong></p>
<p style="text-align: justify;"><strong>"Ada dua sebab utama Sarawak turut mengumumkan perkara itu kerana kewujudan DAP yang kuat di Sarawak dan ketiadaan UMNO di negeri itu," dakwanya melalui satu kenyataan media hari ini.</strong></p>
<p style="text-align: justify;">Guan Eng mendakwa, hal itu juga menunjukkan bahawa negeri lain yang tidak membuat pengumuman itu kerana penguasaan DAP tidak cukup kuat di negeri terbabit.</p>
<p style="text-align: justify;">Beliau dalam pada itu cuba memesongkan perhatian orang ramai apabila mendakwa UMNO yang perlu memikul tanggungjawab jika PAS berjaya melaksanakan hudud di Kelantan.</p>
<p style="text-align: justify;">Ia berikutan langkah UMNO dan PAS mewujudkan jawatankuasa bersama teknikal berhubung hudud. - mynewshub.my</p>
<p style="text-align: justify;"></p>