<p style="text-align: justify;">MASJID TANAH - Kerajaan masih menaruh keyakinan kotak hitam pesawat MH370 boleh ditemui walaupun tempoh hayatnya tinggal sehari.</p>
<p style="text-align: justify;">Menteri Pertahanan, Datuk Seri Hishammuddin Hussien, berkata ketika ini, usaha mencari dan menyelamat (SAR) kini tertumpu kepada mengesan kotak hitam berkenaan yang dipercayai berada sekitar Lautan Hindi iaitu lokasi terakhir pesawat itu dikesan.</p>
<p style="text-align: justify;">"Pelbagai aset dari 24 negara digerakkan untuk usaha berkenaan. Kita akan terus mencari kotak hitam itu walaupun jangka berbaki sehari," katanya selepas merasmikan Karnival Rakyat UMNO Masjid Tanah, sebentar tadi. - <strong>BH Online</strong></p>