Berikutan pengumuman versi android terbaru iaitu Android L, pengeluar telefon pintar gergasi dari Taiwan, HTC mengumumkan kemaskini Android L pada peranti HTC dijangka bermula pada bulan Oktober hingga Disember.

Android L merupakan satu kemaskini besar di mana pengguna boleh menjangkakan perubahan yang besar dari segi antaramuka pengguna hingga ke sistem notifikasi yang dipertingkatkan.

HTC berkata para pembangun mempunyai akses kepada OS tersebut melalui peranti Nexus 5 dan Nexus 7, tetapi tarikh Operasi Sistem tersebut dibawa kepada pengguna secara rasmi belum lagi dapat dipastikan.

Pihak Google telah pun menerbitkan imej versi pembangunan untuk Android “L”, sekaligus membolehkan para pembangun memuat-turun dan menggunakannya dalam pembangunan aplikasi mereka.

Android “L” Preview membawakan beberapa perkara baru, termasuk dari segi antaramuka, penggunaan sistem ART sepenuhnya dan pelbagai perkara lain.

Bagi para pembangun yang berminat, anda boleh memuat-turun imej yang ditawarkan untuk peranti Nexus 5 dan juga Nexus 7 versi WiFi (2013) ini, dan mencuba sendiri sistem operasi Android akan datang.

Seperti biasa, memandangkan ia masih lagi pada versi “Preview”, maka mungkin terdapat beberapa masalah yang masih belum dikenal-pasti buat masa ini.

Muat turun <a href="http://developer.android.com/preview/setup-sdk.html#top" target="_blank">Andoid L Preview</a> di sini.

Sumber: ecumenicalnews

Oleh: hzqahmd