KUANTAN - Seorang warga emas terbunuh selepas motosikal ditunggangginya terbabas sebelum merempuh papan tanda di Jalan Lipis-Lubuk Kulit dekat Kuala Lipis, semalam.

Ketua Jabatan Ketenteraman Awam dan Trafik Negeri Superintendan, Mohamed Fauzi Abdul Rahim berkata, dalam kejadian kira-kira 5 petang itu, Othman Mat Ali, 61, mengalami kecederaan parah di kepala.

Mangsa dibawa ke Klinik Kesihatan Padang Tengku untuk rawatan namun disahkan telah meninggal dunia sebaik sampai di klinik itu, katanya kepada pemberita di sini, hari ini.

"Mayat dihantar ke Hospital Kuala Lipis untuk bedah siasat," katanya. - BERNAMA