KUALA LUMPUR - Anggota Jawatankuasa PAS Pusat Datuk Abu Bakar Chik maut manakala pembantunya cedera selepas kereta yang dinaiki mereka terlibat dalam satu kemalangan di Kilometer 390 Lebuh Raya Pantai Timur 2 (LPT2) laluan Bukit Besi-Ajil di sini awal pagi Isnin.

Allahyarham, 64 tahun, yang juga bekas Anggota Dewan Undangan Negeri Batu Rakit (1999 - 2004) meninggal dunia sejurus tiba di Hospital Hulu Terengganu manakala pembantunya dirawat di hospital yang sama.

Ketua Polis Daerah Hulu Terengganu DSP Hussin Deraman berkata kejadian kira-kira pukul 3.50 pagi itu berlaku ketika mangsa bersama pembantunya Hasmizi Hassan, 18, dalam perjalalan dari arah Bukit Besi menuju ke Kuala Terengganu.

Katanya kereta Toyota Camry yang dipandu Hasmizi dipercayai merempuh sebuah sebuah van yang dinaiki lima penumpang dari arah yang sama.

"Ekoran daripada itu kita tidak menolak kemungkinan kereta yang dinaiki mangsa hilang kawalan sebelum terbakar. Namun kedua-duanya berjaya dikeluarkan sebelum kereta terbakar," katanya kepada Bernama di sini, pada Isnin.

Beliau yang pernah menyandang jawatan exco kerajaan negeri merupakan anak kelahiran Kampung Masjid Tepoh, Kuala Terengganu dan dilahirkan pada 18 Ogos 1950.

Allahyarham meninggalkan seorang balu Toh Puan Zaitun Salleh dan lapan orang anak.

Menteri Besar Datuk Ahmad Razif Abdul Rahman merupakan antara pemimpin negeri yang hadir memberikan penghormatan terakhir di sini selain beberapa pemimpin PAS pusat dan negeri.

Jenazah akan dikebumikan di Maahad Tahfiz Wal Tarbiyyah Darul Iman di Tok Jiring, petang ini.

SEMENTARA itu solat jenazah Allahyarham dijadual diadakan di Maahad Tahfiz Wa Tarbiyah (MTT), Tok Jiring selepas Asar hari ini.

Ketika ini jenazah telah dibawa pulang ke kediaman beliau bersebelahan MTT untuk diziarahi oleh ahli keluarga, sanak saudara serta sahabat handai.

Sementara itu, Pesuruhjaya PAS Terengganu Satiful Bahri Mamat mewakili Badan Perhubungan PAS Terengganu turut merakamkan takziah kepada keluarga Allahyarham.

Menurut beliau, Allahyarham Ustaz Abu Bakar adalah tokoh PAS dan pemimpin masyarakat yang terlalu banyak jasanya kepada parti di peringkat negeri maupun peringkat pusat yang telah bergelumang seluruh hidupnya demi agama Islam dan perjuangannya sehingga penghujung hayat beliau.

"Tarikh kembalinya beliau kerahmatullah sama dengan tarikh pemergiaan bekas Presiden PAS Datuk Fadzil Mohd Noor, 12 tahun yang lalu.

<a href="http://mynewshub.my/main/wp-content/uploads/2014/06/abc.jpg"><img class="alignnone size-full wp-image-283473" src="http://mynewshub.my/main/wp-content/uploads/2014/06/abc.jpg" alt="abc" width="200" height="259" /></a>

"Semoga keluarga beliau tabah dalam mghadapi ujian berat ini dan semoga roh beliau di tempatkan bersama roh para mujahid dan para syuhada insyaAllah," kata beliau.

<a href="http://mynewshub.my/main/wp-content/uploads/2014/06/kar2.jpg"><img class="alignnone size-full wp-image-283465" src="http://mynewshub.my/main/wp-content/uploads/2014/06/kar2.jpg" alt="kar2" width="463" height="344" /></a>

<a href="http://mynewshub.my/main/wp-content/uploads/2014/06/b3-2.jpg"><img class="alignnone size-full wp-image-283475" src="http://mynewshub.my/main/wp-content/uploads/2014/06/b3-2.jpg" alt="b3 2" width="526" height="332" /></a>

<a href="http://mynewshub.my/main/wp-content/uploads/2014/06/b2.jpg"><img class="alignnone  wp-image-283476" src="http://mynewshub.my/main/wp-content/uploads/2014/06/b2.jpg" alt="b2" width="557" height="313" /></a>