KUALA LUMPUR - Senario Pemilihan Persatuan Bolasepak Malaysia (FAM) ke-50 bertambah panas apabila Penasihat Persatuan Bola Sepak Kelantan (KAFA), Tan Sri Annuar Musa semalam mendakwa wujud konspirasi dalaman FAM untuk menewaskan calon presiden, Sultan Ibrahim.

Beliau dakwaan menerima maklumat urusetia FAM sedang membuka fail-fail badan gabungan yang menyokong Tunku Ismail untuk mencari alasan bagi menyekat persatuan terbabit daripada mengundi Presiden Bola Sepak Negeri Johor (PBNJ) tersebut.

“Semoga Berita ini tidak benar...URUSETIA FAM dok buka fail cari silap badan gabungan yg sokong TMJ utk nak disqualify dan batal undi..soksek soksek dari sumber yg sangat reliable ini membimbangkan..tindakan "sempit" Spt ini boleh membawa krisis..JGN LAH BUAT BENDA BEGINI..BIARLAH WAKIL BUAT PILIHAN..kenapalah bimbang sangat dgn jawatan dan kedudukan...ADA APA YG NAK DI PERTAHANKAN TU?,” dakwanya seperti disiarkan menerusi akaun Facebook miliknya semalam.

Annuar Musa seterusnya mendakwa, FAM sebenarnya mempunyai sumber kewangan yang besar untuk memajukan persatuan bola sepak negeri dan negara seperti pernah menerima deposit tetap Dunhill RM50 juta dan wang tajaan kira-kira RM50 juta setahun.

Kenyataan beliau itu dipercayai bagi menyokong janji Tunku Ismail bahawa FAM akan memberi dana antara RM2 hingga RM3 juta setahun kepada badan bukan gabungan FAM untuk memajukan bola sepak setiap negeri jika dipilih sebagai Presiden FAM yang baharu.

Pemilihan jawatan Presiden FAM pada pemilihan kali ini menyaksikan persaingan tiga penjuru antara penyandang, Sultan Ahmad Shah dan anakanda baginda, Tengku Abdullah Sultan Ahmad Shah serta Tunku Ismail yang juga Tunku Mahkota Johor.