ESSEX - BRITAIN. Seorang warga Arab Saudi yang juga penuntut Universiti Essex maut ditikam 16 kali kerana memakai hijab ketika berjalan di bandar Colechester, Britain.

Menurut MailOnline, Nahid Almanea, 31, ditikam di kepala, leher, badan dan lengan oleh individu tidak dikenali.

Menurut polis, mangsa dipercayai menjadi sasaran Islamophobia kerana pakaiannya.

"Kami sudah menyebarkan rakaman CCTV yang diambil 20 minit sebelum insiden itu berlaku. Seorang suspek berusia 52 tahun ditahan untuk disoal siasat," katanya.