<div style="color: #222222;">Kejadian pesawat MH17 milik Syarikat Penerbangan Malaysia (MAS) ditembak dengan peluru berpandu di Timur Ukraine hingga mengorbankan kesemua 298 nyawa di dalamnya adalah satu tragedi hitam dalam sejarah negara.Pihak yang bertanggung jawab dalam insiden ini jelas melakukan jenayah apabila menembak sebuah pesawat komersial hingga mengorbankan ratusan nyawa orang awam yang tidak berdosa.</div>
<div style="color: #222222;"></div>
<div style="color: #222222;">Walaupun berlaku tuduh menuduh antara dua negara dalam mengenal pasti dalang kejadian ini, adalah menjadi harapan rakyat Malaysia terutama keluarga mangsa agar proses pengadilan berjalan lancar seterusnya hukuman setimpal dapat dilaksanakan.Mengikut Akta 307 (Kesalahan-Kesalahan Penerbangan 1984) sebarang tindakan menyalahi undang-undang terhadap keselamatan penerbangan awam termasuk memusnah, merosak atau membahayakan harus dihukum di bawah undang-undang Malaysia yang terpakai kepadanya tidak kira di mana jua tindakan keganasan itu telah dilakukan, begitu juga kerakyatan atau kewarganegaraan pihak yang melakukannya.

</div>
<div style="color: #222222;">

Justeru, tertuduh kes MH17 seharusnya diadili di negara ini sebagai mana dipraktikkan Malaysia ketika mengadili tujuh lanun Somalia yang ditangkap Angkatan Tentera Malaysia kerana merampas kapal dagang Malaysia, MT Bunga Laurel di Teluk Aden, timur Oman pada 21 Januari 2011.

<a href="http://mynewshub.my/main/wp-content/uploads/2014/07/lanun-somalia.jpg"><img class="alignnone size-full wp-image-294218" src="http://mynewshub.my/main/wp-content/uploads/2014/07/lanun-somalia.jpg" alt="lanun somalia" width="604" height="361" /></a>

Bukan tidak mempercayai Mahkamah Antarabangsa namun akta yang ditandatangani di Montreal pada 23 September 1971 ini diyakini sudah cukup kuat untuk mendapatkan keadilan.

Apatah lagi, kes ini mewakili maruah negara dan mendapat perhatian dunia.

Lebih daripada itu, perbicaraan yang berlangsung di Malaysia sudah tentu lebih meyakinkan buat waris dan keluarga mangsa yang terpaksa menerima hakikat insan kesayangan mereka dibunuh secara tragis.

<a href="http://mynewshub.my/main/wp-content/uploads/2014/07/article-2702482-1FE9C36C00000578-191_964x879.jpg"><img class="alignnone size-full wp-image-294248" src="http://mynewshub.my/main/wp-content/uploads/2014/07/article-2702482-1FE9C36C00000578-191_964x879.jpg" alt="article-2702482-1FE9C36C00000578-191_964x879" width="964" height="879" /></a>

Walaupun negara tidak mempunyai perjanjian ekstradisi dengan Ukraine atau Rusia, proses pengadilan masih boleh diusahakan di Malaysia atas dasar kerjasama.

Dalam konteks ini, peguam negara diharap dapat segera membentuk pasukan terbaik bagi memastikan proses pendakwaan menjadi kenyataan.

Sesungguhnya proses mendapatkan keadilan buat mangsa nahas MH17 perlu dilakukan habis-habisan kerana maruah negara turut terpalit padanya. <strong>-MYNEWSHUB</strong>

</div>
<div style="color: #222222;"></div>
<div style="color: #222222;">Oleh:<strong> REM RAMZI</strong></div>
<div style="color: #222222;"></div>