Nenek tiri kepada Perdana Menteri Datuk Seri Najib Tun Razak dan Menteri Pertahanan Datuk Seri Hishammuddin Tun Hussein merupakan antara mangsa yang berada di dalam pesawat Malaysia Airlines (MAS) MH17 yang terhempas semalam.

Nenek tiri Najib dan Hishammuddin itu ialah Puan Sri Siti Amirah Prawira Kusuma merupakan antara 283 orang penumpang yang menaiki pesawat jenis Boeing 777-200 berkenaan yang berlepas dari Lapangan Terbang Antarabangsa Schiphol.

Sumber rapat dengan keluarga pemimpin berkenaan memberitahu, mangsa, Siti Amirah adalah isteri kedua kepada Tan Sri Mohd Noah yang juga datuk Najib dan Hishammuddin.

Mohd Noah adalah bapa kepada ibu Najib, Tun Raha dan ibu, Hishammuddin Tun Suhaila.

Beberapa laman portal turut memaparkan gambar kenangan Siti Amirah dan Mohd Noah yang dirakamkan pada tahun 1990. - <strong>MYNEWSHUB.MY</strong>

Oleh : <strong>IKA</strong>

&nbsp;