<p style="text-align: justify;">GEORGE TOWN - DAP akan mengumumkan calonnya bagi pilihan raya kecil Parlimen Teluk Intan Sabtu ini, kata Penasihat DAP Lim Kit Siang.</p>
<p style="text-align: justify;">Beliau berkata demikian ketika ditemui semasa mengiringi calon DAP untuk pilihan raya kecil Parlimen Bukit Gelugor Ramkarpal Singh Deo melawat pasar basah Farlim di sini, hari ini.</p>
<p style="text-align: justify;">Pilihan raya kecil Parlimen Teluk Intan diadakan berikutan kematian penyandangnya Seah Leong Peng, 48, daripada DAP akibat kanser pada 1 Mei lepas.</p>
<p style="text-align: justify;">Suruhanjaya Pilihan Raya menetapkan 19 Mei sebagai hari penamaan calon manakala pengundian awal 27 Mei dan hari pengundian pada 31 Mei.</p>
<p style="text-align: justify;">Pada pilihan raya umum ke-13, Seah, 48, menewaskan calon Barisan Nasional Datuk Mah Siew Keong dan calon bebas Moralingam Kannan dengan majoriti 7,313 undi. - BERNAMA</p>