BELURAN - Seorang buruh maut selepas motosikal ditungganginya merempuh sebuah lori tangki minyak sawit di Km 40, Jalan Beluran-Telupid semalam.

Ketua Polis Daerah Beluran Superintendan Sivanathan Velautham berkata, akibat rempuhan dalam kejadian 10.15 pagi itu, Sabrul Sabang, 18, terhumban ke kanan jalan dan disahkan mati ketika dalam perjalanan ke Hospital Beluran.

Buruh sebuah kilang memproses minyak kelapa dekat sini itu dipercayai memasuki laluan bertentangan lalu merempuh bahagian kanan hadapan lori tersebut, katanya di sini hari ini.

Menurutnya pemandu lori berusia 52 tahun tidak mengalami kecederaan. - BERNAMA