UTAH – Tersangkut di dalam mesin basuh selama 90 minit. Ia merupakan pengalaman yang memalukan bagi seorang budak perempuan yang berusia 11 tahun di Salt Lake City.

Dia tersangkut di dalam mesin basuh itu ketika bermain sembunyi dan selepas keluarganya cuba mengeluarkannya, termasuk dengan menggunakan ais, kacang mentega dan air, namun gagal.

Menurut ibunya, Nicole Rhoades, anaknya itu sedang bermain dengan sepupunya dan kerana beria-ria mahu menang dalam permainan sembunyi itu, dia telah bersembunyi dalam mesin basuh.

Rhoades yang tiada di rumah ketika kejadian , telah menerima panggilan daripada anak sulongnya memaklumkan bahawa adiknya itu tersangkut di dalam mesin basuh.

``Pada ketika itu, kami telah mencuba pelbagai cara termasuk meletakkan ais dan apabila dia kesejukan, mereka mencurah air ke atasnya,’’ katanya.

Selepas gagal, Rhoades terpaksa menghubungi 911 dan dengan bantuan pasukan Bomba, anaknya itu berjaya dikeluarkan.

Dia hanya mengalami lebam dan agak tertekan.