KUALA LUMPUR - DAP memberi jaminan pakatan antara parti-parti pembangkang akan berakhir jika PAS tetap enggan menerima Datuk Seri Wan Azizah Wan Ismail sebagai Menteri Besar Selangor yang baharu.

Sehubungan itu, Ketua Menteri Pulau Pinang, Lim Guan Eng mendesak PAS mengumumkan pendirian mereka berhubung perkara itu dengan segera tanpa perlu menunggu mesyuarat kepimpinan pusat PAS yang dijadualkan pada 17 Ogos ini.

<strong>"Pada 17 Ogos ini PAS akan bermesyuarat untuk menentukan nasib pakatan yang turut terdiri daripada Parti Keadilan Rakyat (PKR) dan DAP.</strong>

<strong>"Jika PAS enggan menerima pertukaran Menteri Besar Selangor seperti dikehendaki PKR, ini akan menyebabkan perpecahan pakatan di Selangor dan di seluruh negara," katanya melalui satu kenyataan media hari ini.</strong>

Guan Eng berkata, PAS perlu membuat keputusan itu dengan segera memandangkan UMNO telah mengumumkan seramai 12 Ahli Dewan Undangan Negeri (ADUN) parti itu di Selangor akan menyokong Abdul Khalid supaya kekal sebagai Menteri Besar Selangor.

Katanya, kelewatan PAS menyatakan pendirian berhubung perkara tersebut tidak boleh diterima kerana ia tidak menunjukkan tanggungjawab ke atas pengundi yang memilih 15 ADUN PAS pada pilihan raya umum lalu.

"Bolehkah PAS menyatakan bahawa mereka tidak bersama UMNO dan tidak menyokong Abdul Khalid sebagai Menteri Besar.

"Kegagalan PAS berbuat demikian akan hanya menambah menghakis sokongan popular yang diperoleh pakatan dan merosakkan keyakinan pengundi bukan sahaja di Selangor, malah di seluruh negara," katanya.

Majlis Syura Ulamak PAS sebelum ini menyatakan sokongan kepada Abdul Khalid untuk terus kekal sebagai Menteri Besar Selangor manakala DAP membuat keputusan menyokong rancangan PKR untuk menukar Menteri Besar Selangor. -MYNEWSHUB

<div id="fb-root"></div> <script>(function(d, s, id) { var js, fjs = d.getElementsByTagName(s)[0]; if (d.getElementById(id)) return; js = d.createElement(s); js.id = id; js.src = "//connect.facebook.net/en_US/all.js#xfbml=1"; fjs.parentNode.insertBefore(js, fjs); }(document, 'script', 'facebook-jssdk'));</script>
<div class="fb-post" data-href="https://www.facebook.com/photo.php?v=936081616406203" data-width="466"><div class="fb-xfbml-parse-ignore"><a href="https://www.facebook.com/photo.php?v=936081616406203">Post</a> by <a href="https://www.facebook.com/mynewshub">MyNewsHub</a>.</div></div>
