INGATKAH lagi anda dengan artikel bertajuk 'Ibu Luah Kekesalan Anak Tak Dijaga Dengan Baik Di Taska' yang kami kongsikan pada 17 Julai lalu?

Berikutan pendedahan itu, pengusaha taska tersebut yang dikenali sebagai Razaman, 45, telah tampil membuat penjelasan menerusi Harian Metro.

Menurutnya, tindakan ibu terbabit menyebarkan fitnah menyebabkan pusat jagaannya hampir muflis.

"Perniagaan pusat jagaan kanak-kanak milik saya hampir bangkrap berikutan tindakan individu menyebarkan fitnah kononnya kami mendera anak pelanggan dengan membalut tubuh mereka seperti mumia.

“Saya seolah-olah menjadi mangsa buli media sosial berikutan dakwaan itu tidak berasas dan sengaja disebarkan bekas pelanggannya susulan salah faham berlaku sebelum ini.

“Pelanggan itu pernah menghantar anaknya ke sini, namun tidak berpuas hati terhadap beberapa perkara. Dia menyebarkan maklumat tidak benar sekaligus meraih simpati ramai,” katanya.

<a href="http://mynewshub.my/main/wp-content/uploads/2014/07/taska-2.jpg"><img class="aligncenter wp-image-294573" src="http://mynewshub.my/main/wp-content/uploads/2014/07/taska-2.jpg" alt="taska 2" width="550" height="358" /></a>

Menerusi gambar yang disertakan dalam luahan itu, Razman mendakwa ibu berkenaan sengaja menulis perkataan 'pig' (babi) pada lampin yang dipakai oleh anaknya.

Bagaimanapun, menerusi pemerhatian kami, si ibu langsung tidak menyebut mengenai perkara itu dalam luahannya, sebaliknya tulisan pada lampin pakai buang itu bertulis 'AMMAR PTG (petang)' yang merujuk kepada 'pampers waktu petang'.

Kami tidak mahu menuduh mana-mana pihak, namun dengan kes pengabaian kanak-kanak yang semakin bertambah kini, adalah sukar untuk membuat kesimpulan bahawa si ibu membuat fitnah terhadap taska tersebut.

Apapun, kita tunggu dan lihat sahaja perkembangan kes ini kerana khabarnya laporan polis sudahpun dibuat oleh pemilik taska itu.

<a href="http://mynewshub.my/main/wp-content/uploads/2014/07/taska-3.jpg"><img class="aligncenter wp-image-294578" src="http://mynewshub.my/main/wp-content/uploads/2014/07/taska-3.jpg" alt="taska 3" width="550" height="755" /></a>

Oleh: <strong>ELZA / MYNEWSHUB.MY</strong>