<p style="text-align: justify;">KUALA LUMPUR - Menteri Kewangan Kedua Datuk Seri Dr Ahmad Husni Hanadzlah akan mengetuai delegasi Malaysia ke Seminar Pelabur Menteri-menteri Kewangan Asean (AFMIS) ke-10 dan Forum Ekonomi Dunia (WEF) mengenai Asia Timur dari 20 hingga 23 Mei di Manila, Filipina.

Penyertaan Malaysia pada kedua-dua acara itu penting bagi menegaskan komitmen negara dalam mempromosi Asean sebagai sebuah rantau, selain menangani cabaran global, kata Kementerian Kewangan dalam satu kenyataan.

Ia berkata pembabitan negara dalam acara itu akan mengukuhkan hubungannya dengan negara lain di rantau ini dan meningkatkan pengetahuan dalam mengekalkan pertumbuhan yang lebih saksama. - BERNAMA</p>