DAKAR (Senegal) - Pertubuhan Kesihatan Sedunia (WHO) berkata jumlah kematian wabak Ebola di Afrika Barat kini menjangkau lebih 1,000 orang.

Agensi kesihatan Pertubuhan Bangsa-Bangsa Bersatu (PBB) itu berkata 1,013 orang maut berikutan wabak itu yang berlaku di Guinea, Liberia, Sierra Leone dan kemungkinan Nigeria.

Pihak berkuasa merekodkan 1,848 yang disyaki dijangkiti penyakit itu, kemungkinan berjangkit atau disahkan, yang menyebabkan demam panas, muntah dan perdarahan. Penyakit itu mula dikesan pada Mac lalu di Guinea dan kemungkinan ia sudah mula menular lebih awal.

Ebola boleh membawa maut dan tidak ada vaksin atau rawatan bagi penyakit itu, tetapi setakat ini tiga orang yang dijangkiti menerima ubat yang sedang diuji. - AP