Hai, macam-macam gelagat pengguna jalanraya di Malaysia ini.

Dalam video yang sedang tersebar di media sosial, seorang nyonya yang menaiki Toyota Alphard tidak puas hati apabila disaman anggota trafik selepas kantoi mempunyai kesalahan lalu lintas yang masih belum diselesaikan sempena Op Warta Khas.

Dia kemudiannya berkeras mahu kereta lain turut ditahan supaya berhenti di tepi dan diperiksa jika mempunyai saman sepertinya.  Dia malah sanggup menahan kereta yang lalu di jalan tersebut bagi membantu anggota trafik terlibat.

Video ini dirakam oleh salah seorang pemandu yang bengang apabila tak fasal-fasal dia pun turut ditahan dan diperiksa rekod saman.

http://www.youtube.com/watch?v=er2gPPNX9oE#t=42

http://www.youtube.com/watch?v=5PZdX0YZtzQ

Pada masa sama, nyonya terbabit membebel tidak henti-henti hingga mencabar kesabaran anggota trafik terbabit.

Akhirnya kedua-dua anggota trafik mengambil keputusan untuk meninggalkannya begitu sahaja kerana ada banyak lagi kerja lain nak buat daripada melayan bebelan nyonya tersebut. <strong>- MYNEWSHUB.MY</strong>

<strong>Oleh: REM RAMZI</strong>