KUALA LUMPUR - Kementerian Kesihatan meminta pihak sekolah memastikan persekitaran sekolah bebas nyamuk aedes semula pelajar kembali semula ke sekolah selepas menghabiskan musim cuti persekolahan minggu ini.

Ketua Pengarah Kesihatan, Datuk Dr. Noor Hisham Abdullah berkata, pihak sekolah perlu mengambil tindakan yang sewajarnya termasuk menggunakan semburan aerosol dalam kelas sebelum sesi persekolah bermula.

"Kementerian Kesihatan menyarankan pihak sekolah membersihkan tempat pembiakan aedes, menggunakan ubat pembunuh jentik-jentik ke atas pam tandas, pasu bunga, kolam hiasan dan sebagainya.

"Semburan aerosol juga boleh dilakukan di dalam kelas sebelum sesi persekolahan bermula bagi membunuh nyamuk aedes dewasa," katanya dalam satu kenyataan media hari ini.

Noor Hisham berkata, pada minggu lalu sebanyak tiga lagi kematian akibat denggi dilaporkan menjadikan jumlah keseluruhan kes kematian akibat wabak itu sejak Januari lalu sebanyak 75 kematian.

Menurutnya, tiga kematian itu membabitkan seorang seorang lelaku berusia 45 tahun di ibu negara dan dua wanita berusia 40 tahun di Selangor dan Kedah.

Beliau turut memaklumkan sebanyak 1,586 kes demam denggi dilaporkan di seluruh negara pada minggu lalu menjadikan kes denggi sejak Januari lalu sebanyak 38,411 kes. - mynewshub.my

&nbsp;