<p style="text-align: justify;">BRAZIL – Jarang pengadil mendapat perhatian dan menjadi sensasi internet, kecuali jika dia melakukan sesuatu yang menyebabkan pemain atau penyokong pasukan bola sepak tidak berpuas hati dalam permainan tersebut.</p>
<p style="text-align: justify;">Namun berbeza dengan Fernanda Colombo Uliana, yang nyata menjadi perhatian disebabkan memiliki wajah yang cantik dan badan yang menarik.</p>
<p style="text-align: justify;">Wanita berusia 25 tahun itu adalah penolong pengadil di Brazil, namun dia menjadi tumpuan ketika perlawanan Copa do Brasil ketika Sao Paulo menewaskan CRB 3-0.</p>
<p style="text-align: justify;">Dan pada Ahad ini, dia akan bertugas ketika perlawanan antara Atletico Mineiro  menentang Cruzeiro.</p>
<p style="text-align: justify;">Bagaimanapun Uliana, yang merupakan antara wanita yang berjaya menempatkan diri dalam bidang yang didominasikan oleh lelaki ini, mahu dikenali kerana tugas yang dijalankannya.</p>
<p style="text-align: justify;">Bukan terkenal disebabkan rupa paras semata-mata.</p>
<p style="text-align: justify;">Minggu lalu, Helena Costa menjadi wanita pertama yang mengetuai salah satu kelab dalam liga Eropah, iaitu Clermont Foot di Perancis.</p>