<p style="text-align: justify;">KUALA LUMPUR - Presiden PAS, Datuk Seri Abdul Hadi Awang seolah-olah mahu menjadi `hero' kepada golongan kecil mahasiswa yang ditahan pihak berkuasa kerana melanggar undang-undang negara ini.</p>
<p style="text-align: justify;">Ia apabila pemimpin tertinggi PAS itu mempertikaikan tindakan pihak berkuasa dengan mendakwa mereka telah bertindak melampau semasa berhadapan dengan golongan mahasiswa.</p>
<p style="text-align: justify;">"PAS memandang serius dan kesal terhadap tindakan keras dan melampau pihak berkuasa terhadap para mahasiswa yang juga menjadi rakyat dalam negara kini.</p>
<p style="text-align: justify;">"Tangkapan dan ugutan dikenakan terhadap mahasiswa yang ingin menyuarakan rasa hati dan pandangan mereka," dakwanya melalui satu kenyataan media hari ini.</p>
<p style="text-align: justify;">Abdul Hadi memberi contoh tangkapan terhadap penuntut Universiti Malaysia Sabah Kampus Labuan ketika mengadakan Speakers Corner dan edaran risalah sekitar Labuan sebelum ini.</p>
<p style="text-align: justify;">Beliau turut membangkitkan insiden beberapa mahasiswa di tahan di Putrajaya semalam kerana menganjurkan Konvoi dan Himpunan Anak Muda Tolak UMNO-BN (Tolak).</p>
<p style="text-align: justify;">Presiden PAS juga membangkitkan tekanan yang dikenakan ke atas ahli akademik, pelantikan jawatan utama universiti tidak berasaskan kepada keupayaan kesarjanaan dan pelantikan ahli lembaga pengarah universiti awam yang dipertikaikan kelulusannya,</p>
<p style="text-align: justify;">"Generasi mahasiswa ini wajar dinilai suara hati dan pandangan mereka kerana mereka sebenarnya yang sangat terkesan dengan isu sekeliling dan permasalahan ekonomi yang dialami masa kini dan akan datang," dakwanya lagi. - mynewshub.my</p>