KINSHASA - Sekurang-kurangnya seorang maut dan berpuluh lagi hilang selepas sebuah bot terbalik di timur Republik Demokratik Congo, kata jurucakap misi Pertubuhan Bangsa-Bangsa Bersatu (PBB) di sini, hari ini.

Pesawat milik PBB mengesan kapal itu teralik di Lake Kivu dan menghulurkan bantuan.

"Satu mayat ditemui dan 14 orang berjaya diselamatkan. Kami diberitahu berpuluh lagi masih hilang," kata jurucakap PBB di negara itu, Leftenan Kolonel Felix Prosper Basse.

Katanya, tidak dapat dipastikan jumlah sebenar penumpang bot berkenaan yang dalam perjalanan dari wilayah Utara Kivu ke Selatan Kivu. - Reuters