Pihak berkuasa Rusia menerusi Menteri Luarnya, Sergei Lavrov menyatakan yang mereka tidak merancang utnuk mengambil kotak hitam pesawat penerbangan Malaysia Airlines (MAS) MH17 seperti mana yang didedahkan pihak media di Ukraine sebelum ini.

<strong>"Disebalik apa yang dilaporkan oleh pihak Ukraine, kami tidak langsung merancang untuk menyimpan kotak hitam pesawat MH17. Kami tidak akan sesekali melanggar peraturan antarabangsa yang telah ditetapkan dalam menghadapi situasi bencana seperti ini.</strong>

<strong>"Pihak kami mahukan pakar antarabangsa yang terlibat masuk ke lokasi nahas itu secepat mungkin agar mereka boleh mendapatkan kotak hitam itu seberapa segera," katanya yang dipetik menerusi laporan media Rusia, RT.</strong>

Lokasi kejadian MH17 terletak di Donetsk, di timur Ukraine yang mana kawasan tersebut kini telah dikawal ketat oleh puak pemisah Pro Rusia. -<strong> MYNEWSHUB.MY</strong>

Oleh: <strong>AUDREY LEE</strong>