Bekas Perdana Menteri Tun Dr Mahathir Mohamad menegur Ikatan Muslimin Malaysia (ISMA) untuk berhenti dari mengeluarkan kenyataan berbaur hasutan.

Menurut beliau dalam laporan <strong><a title="Sumber" href="https://my.news.yahoo.com/shut-comments-hurting-country-dr-m-tells-isma-093555869.html" target="_blank">The Malaysian Insider</a></strong>,  komen-komen dari pemimpin ISMA tidak bersifat konstruktif

Kenyataan itu merupakan maklumbalas beliau kepada kenyataan ISMA yang melabel bangsa cina sebagai penceroboh dan juga turut meminta agar hukum hudud dikenakan ke atas semua rakyat Malaysia dan bukan hanya umat Islam.

"Dia sepatutnya simpan komen berkenaan untuk dirinya sendiri, komen mereka itu tidak membantu pun negara ini," kata<strong><a title="Presiden Obama Pandai 'Ambil Hati' Orang – Dr Mahathir" href="https://www.google.com/url?q=http://mynewshub.my/2014/04/30/lawatan-obama-luar-biasa-dr-mahathir/&amp;sa=U&amp;ei=e6lsU_7mNoW9uATM0IDQAQ&amp;ved=0CAYQFjAA&amp;client=internal-uds-cse&amp;usg=AFQjCNEPwXtJ-xR-e9ZE-t1TAkrAsWSV5A" target="_blank"> Dr Mahathir </a></strong>dalam satu sidang media selepas melancarkan sebuah buku bertajuk "Reminiscences of Insurrection: Malaysia's Battle against Terrorism 1960-1990".

Majlis pelancaran diadakan di Wisma Perwira di ibu negara hari ini.

Buku berkenaan ditulis oleh Leftenen Kolonel (B) Mohd Azzam Hanif Ghows.

<strong>Sebelum ini, Presiden ISMA Abdullah Zaik Abdul Rahman mengeluarkan kenyataan yang menyatakan</strong> <strong> orang Cina yang datang ke Tanah Melayu adalah “penceroboh” dan mempersoalkan kerakyatan dan kekayaan yang diberikan kepada mereka.</strong>

Kenyataan itu mencetuskan rasa tidak puas hati  pemimpin parti di dalam Barisan Nasional (BN) antaranya Timbalan Presiden MCA Datuk Wee Ka Siong yang mendesak pihak polis menyiasat Abdullah Zaik.

Pada Rabu lepas, Ketua Polis Negara Tan Sri Khalid Abu Bakar mengesahkan bahawa pemimpin ISMA itu kini sedang disiasat Polis Diraja Malaysia (PDRM) mengikut Akta Hasutan berikutkan kenyataannya itu. - <strong>MYNEWSHUB.MY</strong>