Jika DAP letak wanita cantik, BN letak calon 'handsome' - demikian seloroh Presiden Gerakan, Datuk Mah Siew Keong yang akan mewakili parti BN pada Pilihan Raya Kecil (PRK) Teluk Intan, 31 Mei ini.

Pengumuman pelantikan Mah, 53, diumumkan Timbalan Perdana Menteri Tan Sri Muhyiddin Yassin petang tadi.

Menerusi pengumuman ini Mah secara rasmi akan menjadi lawan buat calon DAP, Dyana Sofya Mohd Daud, 27, yang mendapat perhatian ramai sejak kebelakangan ini kerana usianya yang masih muda dan cantik.

<a href="http://mynewshub.my/wp-content/uploads/Fullscreen-capture-5172014-55048-PM.jpg"><img class="aligncenter size-medium wp-image-271281" src="http://mynewshub.my/wp-content/uploads/Fullscreen-capture-5172014-55048-PM-300x243.jpg" alt="Fullscreen capture 5172014 55048 PM" width="300" height="243" /></a>

Pencalonan Dyana yang merupakan setiausaha politik penasihat DAP, Lim Kit Siang juga dianggap agak mengejutkan apabila calon lain termasuk yang lebih berpengalaman disisihkan untuk memberi laluan padanya.

Kerusi Parlimen Teluk Intan kosong selepas Seah Leong Peng, 48, meninggal dunia 1 Mei lalu kerana penyakit kanser.

Daripada 60,000 pengundi di kawasan ini, majoriti merupakan bangsa Cina iaitu 41 peratus diikuti Melayu (38 peratus) dan India (19 peratus). <strong>- MYNEWSHUB</strong>