<p style="text-align: justify;">Arab Saudi – Wanita di Arab Saudi kini dibenarkan menunggang motosikal dan buggy namun dengan satu syarat, saudara lelaki mereka perlu berada bersama mereka ketika wanita terbabit menunggang motosikal.</p>
<p style="text-align: justify;">Akhbar al-Yaum melaporkan, wanita di negara berkenaan bebas menunggang di kawasan taman, pantai dan beberapa kawasan lain.</p>
<p style="text-align: justify;">Bagaimanapun dalam masa yang sama, mereka perlu menutup aurat sementara kehadiran saudara lelaki diperlukan jika berlaku kemalangan.</p>
<p style="text-align: justify;">Akhbar berkenaan yang memetik sumber daripada Jawatankuasa Mencegah Jenayah turut menjelaskan bahawa menunggang motosikal adalah bagi tujuan rekreasi dan tidak harus digunakan sebagai pengangkutan harian.</p>
<p style="text-align: justify;">``Ini kerana kita bimbang dengan keadaan lalu lintas,’’ kata salah seorang jurucakapnya.</p>
<p style="text-align: justify;">Pihak berkuasa agama itu juga menasihatkan kaum wanita supaya menjauhi golongan muda yang mengadakan rapat umum di kawasan tertentu ketika menunggang motosikal.</p>
<p style="text-align: justify;">Ia bagi mengelakkan sebarang konfrantasi dengan kumpulan penunjuk perasaan tersebut.</p>
<p style="text-align: justify;">Sementara itu, ketua badan bukan kerajaan (NGO) bagi mangsa kemalangan jalan raya, Samia al-Bawardi menasihatkan kaum wanita supaya berhati-hati ketika menunggang motosikal ketika mereka memakai jubah.</p>
<p style="text-align: justify;">``Ini kerana ia boleh mengakibatkan kemalangan yang dasyat,’’ katanya.</p>