<strong>DATUK</strong> Shahlan Ismail bukan asing di pejabat Perdana Menteri.

Beliau adalah diantara orang kepercayaan Datuk Seri Najib Tun Razak dan telah berkhidmat lebih 20 tahun dengannya.

Shahlan yang merupakan anak jati Kedah kini memegang jawatan Pengarah Strategik di pejabat Perdana Menteri.

Walaupun sibuk dengan tugasan hakikinya di Putrajaya, namun tak ramai tahu 'engagement' beliau dengan anak muda terutama dalam hal yang berkaitan dengan menangani masalah sosial di negara ini.

Walaupun sentiasa bersut dan bertali leher, seringkali Shahlan memilih untuk bersantai dengan para NGO anak muda di jalanan, membantu mereka dalam menjayakan aktiviti tanpa melibatkan publisiti dari pihak media.

Kelmarin Mynewshub.my berjaya 'menghidu' kehadiran Shahlan dalam satu majlis perjumpaan dengan sekumpulan NGO anak muda di bandar raya Kuala Lumpur.

&nbsp;

Setelah mengimamkan solat Maghrib di sebuah surau, beliau terus bersama-sama sekumpulan anak-anak muda dari pertubuhan Laskar For Life ini bergerak ke kawasan sekitar Pudu Sentral.

Rupa-rupanya 'misi' Shahlan ketika itu ialah untuk memberi sejumlah makanan dan keperluan asas kepada puluhan golongan gelandangan atau 'homeless' yang berselerak di sana.

Turut bersama beliau adalah Pengurus Besar Al-Hijrah, Zainal Rashid Ahmad dan artis komedi tanah air, Ebby Yus yang sama-sama mengagihkan makanan kepada golongan ini.

Tahniah kepada Shahlan dan semua yang terlibat, salut! - <strong>Mynewshub.my</strong>

&nbsp;

&nbsp;

<iframe src="//www.youtube.com/embed/C8HqmXVGXv4" width="560" height="315" frameborder="0" allowfullscreen="allowfullscreen"></iframe>