Seramai 200 orang antaranya ahli Umno dan pertubuhan bukan kerajaan (NGO) bertindak merempuh pagar utama Dewan Undangan Negeri (DUN) Pulau Pinang membantah kenyataan wakil rakyat DAP yang membuat kenyataan disifatkan biadab.

Kejadia berlaku pada pukul 2.10 petang hari ini apabila kumpulan itu tidak berpuas hari dengan kenyataan Ahli DUN Seri Delima, RNS Rayer yang menyebut "Celaka, Celaka, Celaka Umno" ketika membahaskan usul ucapan terima kasih atas perasmmian oleh Yang diPertua Negeri Pulau Pinang semalam.

<a href="http://mynewshub.my/main/wp-content/uploads/2014/05/DUNPenang_1.jpg"><img class="size-full wp-image-272541 aligncenter" src="http://mynewshub.my/main/wp-content/uploads/2014/05/DUNPenang_1.jpg" alt="DUNPenang_1" width="590" height="459" /></a>

Difahamkan sidang DUN juga menjadi kecoh apabila ada kumpulan yang berjaya memasuki dewan persidangan ADUN dan menyuarakan bantahan serta membuat kekecohan.

Menurut laporan laman portal Mstar Online, kumpulan berkenaan keluar dari perkarangan DUN menuju ke arah bertentangan bagunan itu pada pukul 2.55 petang dan masih belum bersurai sepenuhnya.

Selain membantah, mereka turut membaling telur ke pintu utama untuk masuk ke DUN menyebabkan lalu lintas di hadapan bangunan berkenaan sesak di Lebuh Flight di Georgetown, Pulau Pinang.

Naib Ketua Pemuda Umno Pulau Pinang, Jasmin Noordin ketika ditemui berkata, kenyataan Adun pembangkang itu menggambarkan Rayer sebagai ahli politik tidak matang.

"Kita minta YB Rayer tampil ke hadapan. Kita tidak akan berhenti di sini saja. Kalau dia tak keluar kami akan kejar dia sampai ke rumah," katanya.

Jasmin turut menuntut Rayer untuk memohon maaf dan menarik kata-katanya yang dilihat sengaja menyalakan sentimen perkauman.

"Selagi dia tak minta maaf, kita tunggu dia. Kalau dia tak nak keluar, minta maaf. Jangan kurang ajar dengan kita... jangan sentuh Melayu.

"Kita tak bagi tempoh masa untuk dia minta maaf. Kita mahu dia perbetulkan tindakannya," katanya.

Sementara itu, Ketua Polis Daerah Timur Laut ACP Mior Faridalatrash Wahid yang hadir bersama sepasukan anggota polis mengarahkan kumpulan lelaki terbabit bersurai bagi mengelak keadaan tidak diingini berlaku. - <strong>MYNEWSHUB.MY</strong>

Oleh :<strong> IBNU KHUSAIRY ARIS</strong>