KELAB Eksplorasi Tujuh Benua (KE7B) telah pun mengumumkan ekspedisi baru pada tahun depan selepas misi Greenland 2014 hujung bulan ini.

Ia digelar Kinabalu We Climb For Allah akan diadakan pada 14 hingga 18 Januari depan anjuran KE7B dengan kerjasama ILUVISLAM.

Menurut laman Facebook KE7B, para peserta akan membawa logo dan memakai kemeja T 99 nama Allah Asmaul Husna ke puncak Gunung Kinabalu sambil mengalunkan ziki Asmaul Husna.

<strong>"Ia bertujuan juga untuk mempromosikan program rekreasi dan sukan mendaki sebagai satu sunnah serta memberi manfaat kepada kesihatan," menurut laman itu.</strong>

Program itu juga akan memberi peluang kepada 25 orang anak yatim untuk merasai keindahan ciptaan Allah dan membangunkan jati diri serta motivasi.

Ketika ini, Kelab KE7B sedang memberikan fokus kepada ekspedisi Greenland 2014 yang bakal diadakan pada 24 April hingga 21 Mei depan selama kira-kira 35 hari.

<strong>Para peserta Greenland 2014 kini sedang berada di Kathmandu, Nepal dalam proses membeli peralatan pengembaraan dan mendaki sebagai persiapan terakhir menjelang ekspedisi itu.</strong>

Lapan peserta termasuk dua orang iaitu Anak Felda dan anak negeri Kedah bakal melaksanakan misi sulung negara itu merentasi pulau terbesar dunia sejauh 550km pada keadaan cuaca tidak menentu dan suhu melampau kira-kira -46°C darjah celsius.

Ia dijangkakan bakal disempurnakan selama 35 hari. - <strong>MYNEWSHUB.MY</strong>

Oleh : <strong>IBNU KHUSAIRY ARIS</strong>