Memandangkan isu halal masih panas sekarang, beberapa produk di pasaran menjadi bualan ramai.

Salah satu yang kecoh diperkatakan adalah produk Knorr yang begitu sinonim digunakan suri rumah Malaysia terutama kiub ayam, kiub ikan bilis dan Tomyamnya.

Sebenarnya ramai sudah maklum di negara luar terutama Thailand, produk popular Knorr adalah kiub khinzir. Namun bahan masakan tersebut tidak pula pernah kelihatan berlegar di pasaran tempatan.

Bagaimanapun apabila gambar kiub khinzir ini diperoleh, ia ligat dikongsikan di laman sosial dengan pesanan 'hati-hati agar tidak terbeli'.

<a href="http://mynewshub.my/main/wp-content/uploads/2014/06/kiub-knorr.jpg"><img class="size-full wp-image-282089 aligncenter" src="http://mynewshub.my/main/wp-content/uploads/2014/06/kiub-knorr.jpg" alt="kiub-knorr" width="499" height="473" /></a>

Hakikat sebenarnya, produk Knorr Malaysia yang dihasilkan kilang Unilever mempunyai pensijilan halal sah dan syarikat terbabit tidak pernah mengeluarkan produk tidak halal untuk pasaran negara ini.

Manakala produk tidak halal Knorr yang disebarkan di laman-laman sosial, dikilang dan dipasarkan di negara luar.

Perkara ini dijelaskan oleh Jabatan Kemajuan Agama Islam (JAKIM) sendiri menerusi satu pekeliling.

<img class="size-medium wp-image-282091 aligncenter" src="http://mynewshub.my/main/wp-content/uploads/2014/06/jakim2.jpg" alt="jakim2" width="214" height="215" />

Justeru, hati-hatilah jangan sampai kerana hendak mengelak termakan makanan haram 'terbuat' pula dosa fitnah.

Apa pun sekiranya anda umat Islam dan memilih untuk menggunakan produk keluaran muslim yang sah-sah halal dan tidak mendatangkan was-was, sudah tentulah itu yang paling baik. <strong>#mynewshub</strong>

<strong>Oleh: REM RAMZI</strong>