DHAKA - Sebuah feri dengan kira-kira 200 penumpang karam di Sungai Padma, dekat daerah Munshiganj, kira-kira 30 kilometer di barat daya Dhaka.

Timbalan Pesuruhjaya Daerah, Mohammad Saiful Hasan Badal, berkata 44 penumpang diselamatkan daripada feri berkenaan, yang dikenali sebagai Pinak-6. Tiada kematian dilaporkan.

Pasukan penyelamat daripada Lembaga Pengangkutan Air Dalam Negeri Bangladesh dan tentera dikerah dalam operasi menyelamat. - Reuters