KUALA LUMPUR -  Gerakan Kesederhanaan Global (GMM) menyelar perbuatan pihak tidak bertanggungjawab melakukan provokasi atas nama keagamaan.

Ketua Pegawai Eksekutinya, Datuk Saifuddin Abdullah berkata, semua pihak perlu menghentikan perbuatan itu atau mengelak daripada terhasut dengan provokasi itu.

"Dalam konteks ini, GMM merujuk kepada poster tentang Himpunan Bible di Merdeka Centre pada Sabtu ini.

"Perhimpunan ini kononnya dianjurkan oleh Persatuan Bible Malaysia (BSM)," katanya melalui satu kenyataan media hari ini.

Saifuddin berkata, Setiausaha Agung BSM, Paderi Dr Simon Wong bagaimanapun telah menafikan penglibatan pihaknya dalam perhimpunan itu.

Justeru, beliau mengingatkan orang ramai negara ini tidak mampu untuk berhadapan dengan perkara tidak diingini disebabkan perkara seperti itu.