KUALA LUMPUR - Datuk Dr. Raj Karim dilantik sebagai Presiden Majlis AIDS Malaysia (MAC) bagi penggal seterusnya iaitu 2014/2016.

MAC dalam satu kenyataan media memberitahu, beliau dipilih semula pada Mesyuarat Agung Dwitahunan MAC Ke-12 yang diadakan semalam.

“Pada penggal lalu, Tak Raj banyak menyumbang kepada kejayaan MAC dalam menyampaikan perkhidmatan intervensi HIV bagi mereka yang memerlukan seperti penagih dadah dan pekerja seks.

“Beliau turut berusaha mempromosikan persekitaran yang lebih baik kepada mereka yang menghidap HIV terutama dalam soal polisi pekerjaan, hak mendapat rawatan dan mengurangkan stigma,” kata kenyataan itu.

MAC turut memaklumkan Prof. Dr. Ismail Baba dilantik sebagai Naib Presiden, Setiausaha Agung (Hisham Hussein), Penolong Setiausaha Agung (Dr. Ilias Adam Yee) dan Ken Woo Kin Fai sebagai Bendahari Agung. - mynewshub.my