Huawei memperkenalkan peranti terbaru yang menggunakan cip pemprosesan lapan-teras daripada mereka, dikenali dengan kod namanya iaitu 'Mulan'.

Huawei 'Mulan' membawakan skrin bersaiz 5-inci dengan paparan 1080×1920 pixel, dilengkapi cip pemprosesan Kirin 920 daripada Huawei, dan dijana menggunakan memori sebanyak 3GB RAM.

Untuk rakaman, peranti ini dikatakan akan membawakan kamera 13-megapixel.

Menariknya, pada bahagian bawah kamera, sebuah panel khas hadir, dan tidak diketahui apakah fungsinya. Mengikut spekulasi awal, ia dikatakan berkemungkinan besar akan berfungsi sebagai pengimbas cap jari – ala-ala pada HTC One Max.

Huawei dijangka akan mengumumkan telefon pintar Honor 6 ini pada 24 Jun kelak, dan mungkin kita akan mendengar lebih lanjut mengenainya pada tarikh tersebut.

<iframe src="//www.youtube.com/embed/8u-F615QV5U" width="560" height="315" frameborder="0" allowfullscreen="allowfullscreen"></iframe>

Oleh: <strong>hzqahmd</strong>